Publication: Magyar Közlöny
Issue: MK-2001-111 (Year: 2001, Number: 111)
Era: 1990-2004
Section: a 36/2001. (X. 11.) OM rendelethez
Paragraph Index: 981

6. Az ismeretek ellenőrzési rendszere 6.1. Az ismeretek ellenőrzési rendszere a tantervben előírt — részben egymásra épülő, részben egymástól független — vizsgák letételéből, külső gyakorlatok elvégzéséből, szakdolgozat elkészítéséből és megvédéséből, valamint a záróvizsgából tevődik össze. Az 5.1. pontban meghatározott alapozó képzési szakasz felsorolt tanulmányi területein legalább négy s a három szakág iránya szerinti területen további legalább egy-egy kollokvium, emellett a főbb tudományterületek köréből szintén legalább négy gyakorlati vizsga letétele, valamint mindhárom szakági területen egy-egy külső tereplátogatási gyakorlat teljesítése szükséges. A gyakorlatok értékelése három fokozatú. Az 5.2. pontban felsorolt valamelyik szakági tanulmányi területen legalább 4 kollokvium, legalább 3 féle különböző típusú rövidebb terepgyakorlat és egy hosszabb (legalább egy féléves, folyamatos oktatói és lelkészi konzultációval támogatott) külső összefüggő terepgyakorlat teljesítése szükséges. 6.2. Kötelező szigorlat Legalább három komplex szigorlat letétele kötelező az alábbi témákból: — a lelkigondozás pedagógiai, társadalom- és egészségtudományi, pszichológiai és teológiai alapjai és ezek összefüggései, — a lelkigondozás főbb terepei (szociális és családsegítő, sport és ifjúsági, kórházi), — a kötelezően választott szakági terület elméleti összefüggései. 6.3. Szakdolgozat Szakirodalmi adatok és saját gyakorlati tapasztalatok felhasználásával a lelkigondozás általános vagy a választott szakági terület tárgykörében írt szakdolgozat, mely bizonyítja a hallgató tárgyi ismereteit és szintetizáló készségét a téma feldolgozásában és értelmezésében; valamint bizonyítja, hogy a hallgató képes az elemzett problémára választ adni, vagy a lelkigondozás konkrét területének a hatékony megvalósítására irányuló programot kidolgozni. A megvédett szakdolgozat kreditértéke: 20 kredit. 6.4. Záróvizsga 6.4.1. A záróvizsgára bocsátás feltétele: — az előírt tanulmányi kötelezettség teljesítése, legalább 160 kredit megszerzése; — a szakdolgozat elkészítése és bírálók általi elfogadása megvédésre. 6.4.2. A záróvizsga részei: — a szakdolgozat szóbeli megvédése; — komplex szóbeli vizsga a lelkigondozás általános, illetve a választott szakági terület tárgyköreiből. 6.4.3. A záróvizsga eredménye A záróvizsga eredményét a szakdolgozatra és a védésére, valamint a komplex szóbeli vizsga teljesítésére adott érdemjegyek átlagából számított háromfokozatú minősítés adja. (Kiválóan megfelelt: ha az átlag meghaladja a 4,00-et; megfelelt: ha ennél gyengébb; nem felelt meg: ha bármelyik részjegy elégtelen volt.) 2001/111. szám Az Alkotmánybíróság határozatai Az Alkotmánybíróság 37/2001. (X. 11.) AB határozata A MAGYAR KÖZTÁRSASÁG NEVÉBEN! Az Alkotmánybíróság ügyészi óvás elbírálására irányuló előterjesztés tárgyában meghozta a következő határozatot:

Source: https://magyarkozlony.hu/hivatalos-lapok/977dfefcf7af72712810a3f4d55a45f1a7596dbe/dokumentumok/682ec075f0c0f93c33d24fe2b8c7666c9d29b4d2/letoltes